જામનગરની જી.જી.હોસ્પિટલના વહીવટી વિભાગમાં સિનિયર ક્લાર્કની ફરજ બજાવતા કર્મચારીએ સવા બે વર્ષમાં ખોટા નામના પગાર બિલ તૈયાર કરી ભૂતિયા કર્મચારીના નામના બેંકપત્રક ગુમ કરી રૂપિયા 1 કરોડ 30 લાખની સરકારી નાણાંની ઉચાપત કર્યાની પોલીસમાં ફરિયાદ નોધાતા ભારે ચકચાર મચી ગઈ છે. જામનગરની જી. જી. હોસ્પિટલમાં વહીવટ વિભાગમાં સિનિયર ક્લાર્ક તરીકે એ. પી. સોનગરા ફરજ બજાવતો હતો. તેણે જી. જી. હોસ્પિટલ 2012 થી 2015 દરમ્યાન પગાર બિલમાં ગોટાળા કર્યા હતા. આ મુદ્દે જી. જી. હોસ્પિટલમાં વહીવટી અધિકારીએ પોલીસમાં એફ. આઈ. આર. નોધાવતા પોલીસએ વધુ તપાસ હાથ ધરી છે.